31992L0008
L 070/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ЧЕТИРИНАДЕСЕТА ДИРЕКТИВА 92/8/ЕИО НА КОМИСИЯТА
от 18 февруари 1992 година
за адаптиране към техническия прогрес на приложения III, IV, VI и VII към Директива 76/768/ЕИО на Съвета за сближаване на законодателствата на държавите-членки относно козметичните продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 г. за сближаване на законодателствата на държавите-членки относно козметичните продукти (1), последно изменена с Директива 91/184/ЕИО (2), и по-специално член 8, параграф 2 от нея,
като има предвид, че въз основа на наличната информация веществата, багрилата, консервантите и ултравиолетовите филтри, чийто срок на употреба изтича на 31 декември 1991 г., трябва да продължат да се използват в козметичните продукти в продължение на още шест месеца,
като има предвид, че мерките, предвидени в настоящата директива, са в съответствие със становището на Комитета за адаптиране към техническия прогрес на директивите относно премахването на техническите бариери пред търговията с козметични продукти,
ПРИЕ НАСТОЯЩАТА ДИРЕКТИВА:
Член 1
Директива 76/768/ЕИО се изменя, както следва:
1.
В приложение III, част 2 датата 31 декември 1991 г. в колоната „Разрешено за употреба до“ се заменя с датата 30 юни 1992 г. по отношение на следното вещество:
2.
1,1,1-трихлоретан (метилов хлороформ);
2.
В приложение IV, част 2 датата 31 декември 1991 г. в колоната „Разрешено за употреба до“ се заменя с датата 30 юни 1992 г. за следните номера и обозначения: 26 100, 73 900, 74 189, разтворител жълто 98 и 15 585;
3.
В приложение VI, част 2 датата 31 декември 1991 г. в колоната „Разрешено за употреба до“ се замества с 30 юни 1992 г. за следните вещества:
2.
Хлорфенезин (INN)
15.
Бензетониев хлорид (INN) (*)
16.
Бензалкониев хлорид (INN), бромид и захаринат (*)
20.
Хексамидин (INN) и неговите соли (включително изетионат и 4-хидроксибензоат) (*)
21.
Бензилхемиформал (смес в съотношение 1:1 от бензилоксиметанол и (бензилоксиметокси) метанол)
26.
Глутаралдехид
27.
3-децилокси 2-хидрокси-1-амино пропан-хидро-хлорид (декоминол) (INN);
4.
В приложение VII, част 2 датата 31 декември 1991 г. в колоната „Разрешено за употреба до“ се замества с датата 30 юни 1992 г. за следните вещества:
1.
N-пропоксилиран етил-4-аминобензоат (смесени изомери)
2.
Етоксилиран етил-4-аминобензоат
4.
Глицерол 1-(4-аминобензоат)
5.
2-етилхексил 4-диметиламинобензоат
6.
2-етилхексил салицилат
12.
Изопентил-4-метоксицинамат (смесени изомери)
13.
2-етилхексил 4-метоксицинамат
16.
2-хидрокси-4-метокси-4′-метилбензофенон (мексенон)
17.
2-хидрокси-4-метоксибензофенон-5-сулфонова киселина и натриевата ѝ сол (Сулисобензон и Сулисобензон натрий)
24.
Алфа-(2-оксоборн-3-илиден) толуен-4-сулфонова киселина и нейните соли
25.
3-(4′-метилбензилиден)-d-1-камфор
26.
3-бензилиден камфор
28.
4-изопропил-дибензоилметан
29.
4-изопропилбензил салицилат
31.
1-(4-терт-бутилфенил)-3-(4-метоксифенил) пропан-1-3-дион
32.
2,4,6-трианилино-(р-карбо-2′-етилхексил-1′-окси)-1,3,5-триазин
Член 2
1. Без да се засягат датите за допускане, посочени в член 1, държавите-членки предприемат необходимите мерки, за да гарантират, че от 1 юли 1992 г. по отношение на веществата, посочени в член 1, производителите и вносителите, установени в Общността, не могат да пускат на пазара продукти, които не отговарят на изискванията на настоящата директива.
2. Държавите-членки предприемат необходимите мерки, за да осигурят, че продуктите, посочени в параграф 1, съдържащи веществата, посочени в член 1, не могат да бъдат продавани или доставяни на крайния потребител след 30 юни 1993 г., ако не отговарят на изискванията на настоящата директива.
Член 3
1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 31 декември 1992 г. Те незабавно уведомяват Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 18 февруари 1992 година.